جە پاڕێزنەرا نۋیسینگەی یاسایی سەڎەی " ئیبراهیم بیلمەز، رازیە ئۆزتورک، عەمران ئەکمەکچی و جەنگیز یورەکلی" بەمەبەسو دیڎاری  چنی ڕابەرو گەلوو کورڎی عەبدوڵا ئۆجالانی کە جە زینڎانو جۊرو ئێفینە جە ئیمراڵی ئینا چېرو گۊشەگیریېوە قورسینە، داواکارو گرڎی کۆماری بورسای و ڕاوەبەری زینڎانو ئیمراڵیشا کەرڎۊ سەر و داواکاریشا وست ڕووە.
پارێزنەرەكۍ داواکاریشا وست وەردەمو داواکاریی گرڎی و ڕاوەبەرو زینڎانی ئیمڕاڵی بە مەبەسو دیڎاری چنی "عومەر خەیری کۆنار، حامیلی یەڵدرم، وەیسی ئەکتاش".
رەزان ساریجا و نەورۆز ئویساڵ پاڕێزنەرۍ رابەرو گەلوو کورڎی عەبدوڵا ئۆجالانی دماو ٨ ساڵۍ دماین جار جە ٢-٢٢ۍ ئایاری، ١٢-١٨ حوزەیرانی و ٧و ئابو ٢٠١٩ دیڎارشا چنی موەکیلەکاشا ئەنجامدابۍ. چا وەختۊ حەتا ئیسە ڕاگیری جە دیڎارو بەینو عەبدوڵا ئۆجالانی و پاڕێزنەرەکاش کریۊ.
هـ . ش
